נויה אורן

נויה אורן נוריאל (נולדה ב-5 באוגוסט 1981) היא במאית, עורכת, תסריטאית ויוצרת טלוויזיה ישראלית.

ביוגרפיה
אורן נולדה ברמת גן וגדלה ברמת השרון ולמדה בתיכון רוטברג בעיר. בצבא הייתה פקידת לשכה בחיל האוויר.

ב-2006 החלה ללמוד בבית הספר סם שפיגל לקולנוע ולטלוויזיה במגמת תסריטאות.

ב-2010 הייתה בין התסריטאים של הסדרה "בלו נטלי", ובשנת 2014 הייתה בין העורכים של הסדרה "כח סבתות". בשנת 2015 שימשה כתסריטאית ועורכת בסדרה "גולשי ספות", יחד עם יונתן קוניאק ואילן עבודי. עוד באותה שנה ערכה את הסדרה "איך להיות", וב 2018 שימשה כבמאית הזוגות בתוכנית "חתונה ממבט ראשון".

בשנת 2023 יצרה וכתבה את סדרת הביכורים שלה "שישה אפסים", ששודרה בכאן 11 בבימויו של ניר ברגמן.

חיים אישיים

אורן מתגוררת בתל אביב עם בן זוגה, דור אורן, ולהם שני ילדים.

קישורים חיצוניים

הערות שוליים 

תסריטאיות טלוויזיה ישראליות
ישראליות שנולדו ב-1981